
ΝΟΜΟΣ ΥΠ’ ΑΡΙΘ. 3661 

Μέτρα για τη μείωση της ενεργειακής κατανάλωσης 
των κτιρίων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Σκοπός 

Με τις διατάξεις του παρόντος νόμου, εναρμονίζεται 
η ελληνική νομοθεσία με την Οδηγία 2002/91/ΕΚ του 
Ευρωπαϊκού Κοινοβουλίου και του Συμβουλίου της 16ης 
Δεκεμβρίου 2002 «Για την ενεργειακή απόδοση των κτι¬ 
ρίων» (ΕΕ ίΐ της 4.1.2003). 

Άρθρο 2 
Ορισμοί 

Γ ια την εφαρμογή του παρόντος νόμου, οι ακόλουθοι 
ορισμοί έχουν την εξής έννοια: 

1. «Κτίριο»: Στεγασμένη κατασκευή με τοίχσυς, για 
την οποία χρησιμοποιείται ενέργεια προς ρύθμιση των 
εσωτερικών κλιματικών συνθηκών. Ο όρος «κτίριο» μπο¬ 
ρεί να αφορά το κτίριο στο σύνολό του ή σε τμήματα 
αυτού, τα οποία έχουν μελετηθεί ή έχουν τροποποιηθεί 
για να χρησιμοποιούνται χωριστά. 

2. «Ενεργειακή απόδοση κτιρίσυ»: Η ποσότητα ενέρ¬ 
γειας πσυ πράγματι καταναλώνεται ή εκτιμάται ότι 
ικανσποιεί τις διάφορες ανάγκες που συνδέονται με 
τη συνήθη χρήση του κτιρίου, οι οποίες μπορεί να περι¬ 
λαμβάνουν, μεταξύ άλλων, τη θέρμανση, την παραγωγή 
θερμού νερού, την ψύξη, τον εξαερισμό και το φωτισμό. 
Η ποσότητα αυτή εκφράζεται με έναν ή περισσότερους 
αριθμητικούς δείκτες, οι οποίοι έχουν υπολογισθεί λαμ- 
βάνοντας υπόψη τη μόνωση, τα τεχνικά χαρακτηριστικά 
και τα χαρακτηριστικά της εγκατάστασης, το σχεδίασμά 
και τη θέση τσυ κτιρίσυ σε σχέση με κλιματσλογικούς 
παράγοντες, την έκθεση στον ήλιο και την επίδραση γει¬ 
τονικών κατασκευών, την παραγωγή ενέργειας του ίδιου 
του κτιρίου και άλλους παράγοντες που επηρεάζουν την 
ενεργειακή ζήτηση, στους οποίους περιλαμβάνονται και 
οι κλιματικές συνθήκες στο εσωτερικό του κτιρίου. 

3. «Ενεργειακή επιθεώρηση»: Η διαδικασία εκτίμησης 
των πραγματικών καταναλώσεων ενέργειας, των παρα¬ 


γόντων πσυ τις επηρεάζουν, καθώς και των μεθόδων 
βελτίωσης για την εξοικονόμηση ενέργειας στον κτι- 
ριακό τομέα. 

4. «Ενεργειακός επιθεωρητής»: Φυσικό ή νομικό πρό¬ 
σωπο που διενεργεί ενεργειακές επιθεωρήσεις κτιρίων 
ή λεβήτων και/ή κλιματιστικών. 

5. «Πιστοποιητικό ενεργειακής απόδοσης κτιρίου»: Πι¬ 
στοποιητικό αναγνωρισμένο από το Υπουργείο Ανάπτυ¬ 
ξης ή άλλον φορέα που αυτό ορίζει, το οποίο εκδίδεται 
από τον Ενεργειακό Επιθεωρητή Κτιρίων και αποτυπώ- 
νει την ενεργειακή απόδοση ενός κτιρίου. 

6. «ΣΗΘ (συμπαραγωγή ηλεκτρισμού και θερμότητας)»: 
Η ταυτόχρονη παραγωγή χρήσιμης θερμικής ενέργειας 
και ηλεκτρικής ή/και μηχανικής ενέργειας από την ίδια 
αρχική ενέργεια. 

7. «Σύστημα κλιματισμού»: Ο συνδυασμός όλων των 
απαιτούμενων κατασκευαστικών στοιχείων για την πα¬ 
ροχή μιας μορφής επεξεργασίας του αέρος, κατά την 
οποία ελέγχεται ή μπορεί να ελαττωθεί η θερμοκρασία, 
ενδεχομένως σε συνδυασμό με τον έλεγχο του αερι¬ 
σμού, της υγρασίας και της καθαρότητας του αέρα. 

8. «Αέβητας»: Ο συνδυασμός σώματος λέβητα και μο¬ 
νάδας καυστήρα πσυ είναι σχεδιασμένσς για να με¬ 
ταβιβάζει στο νερό τη θερμότητα που παράγεται από 
την καύση. 

9. «Ωφέλιμη ονομαστική ισχύς» (εκφραζόμενη σε Κ\Ν): Η 
μέγιστη θερμική ισχύς, την οποία αναφέρει και εγγυάται 
ο κατασκευαστής, ως παρεχόμενη κατά τη συνεχή λει¬ 
τουργία με ταυτόχρονη τήρηση της ωφέλιμης απόδοσης 
που προσδιορίζεται από τον κατασκευαστή. 

10. «Αντλία θερμότητας»: Διάταξη ή συσκευή, η οποία 
χρησιμοποιεί μηχανική ενέργεια για να μεταφέρει θερ¬ 
μότητα από ένα χώρο («πηγή») σε χαμηλότερη θερμο¬ 
κρασία, πρσς άλλο χώρο («δεξαμενή θερμότητας») σε 
υψηλότερη θερμοκρασία. 

11. «Νέα κτίριο»: Το κτίριο για την κατασκευή του οποί¬ 
ου υποβάλλεται αίτηση με τα κατά νόμο δικαιολογητικά, 
για έκδοση οικοδομικής άδειας στην αρμόδια πολεοδο- 
μική υπηρεσία, μετά την έναρξη ισχύος του Κανονισμού 
του άρθρου 3 του παρόντος. 

12. «Ριζική ανακαίνιση κτιρίου»: Η ανακαίνιση κτιρίου 
της οποίας το συνολικό κόστος που αναφέρεται στα 
δομικά στοιχεία ή και στις ενεργειακές ηλεκτρομηχα- 
νολογικές εγκαταστάσεις του, όπως οι εγκαταστάσεις 

θέρμανσης, παροχής θερμού νερού, κλιματισμού, εξαε- 
ρισμού και φωτισμού, υπερβαίνει το 25% της συνολικής 
αξίας του κτιρίου, μη περιλαμβανομένης της αξίας του 
οικοπέδου, ή όταν η ανακαίνιση αφορά σε ποσοστό άνω 
του 25% του εξωτερικού περιβλήματος του κτιρίου. 

13. «Συνολική επιφάνεια κτιρίου»: Τα συνολικά τετρα¬ 
γωνικά μέτρα της οικοδομής, όπως αυτά προσμετρώνται 
στο συντελεστή δάμησης κατά το Γενικό Οικοδομικό 
Κανονισμό και καταγράφονται στο φύλλο της οικοδο¬ 
μικής άδειας. 

Άρθρο 3 

Κανονισμός ενεργειακής απόδοσης των κτιρίων 

1. Με κοινή απόφαση των Υπουργών Οικονομίας και Οι¬ 
κονομικών, Ανάπτυξης και Περιβάλλοντος, Χωροταξίας 
και ΔημόσιωνΈργων, η οποία εκδίδεται υποχρεωτικώς 
εντός έξι (6) μηνών από την έναρξη ισχύος του παρόντος 
νόμου, εγκρίνεται Κανονισμός ενεργειακής απόδοσης 
των κτιρίων (εφεξής «Κανονισμός»). 

Με τον Κανονισμό καθορίζεται η μέθοδος υπολογι¬ 
σμού της ενεργειακής απόδοσης των κτιρίων, οι ελά¬ 
χιστες απαιτήσεις για την ενεργειακή απόδοσή τους, 
ο τύπος και το περιεχόμενο της μελέτης ενεργειακής 
απόδοσης των κτιρίων, τα αρμόδια για την εκπόνησή 
της πρόσωπα, η διαδικασία και η συχνότητα διενέργειας 
ενεργειακών επιθεωρήσεων των κτιρίων, των λεβήτων, 
των εγκαταστάσεων θέρμανσης και των συστημάτων 
κλιματισμού, ο τύπος και το περιεχάμενο του πιστοποι¬ 
ητικού ενεργειακής απάδοσης που προβλέπεται στο 
άρθρο 6, η διαδικασία έκδοσής του, ο έλεγχος αυτής 
και τα προς τούτο αρμάδια όργανα, το ύψος της δα¬ 
πάνης έκδοσής του και ο τράπος υπολογισμού της, 
τυχόν πρόβλεψη κινήτρων για την εφαρμογή πρόσθετων 
μέτρων για τη βελτίωση της ενεργειακής απόδοσης 
των κτιρίων, καθώς και κάθε άλλο ειδικότερο θέμα ή 
αναγκαία λεπτομέρεια. 

2. Η μέθοδος υπολογισμού της ενεργειακής απόδοσης 
των κτιρίων περιλαμβάνει τουλάχιστον: 

α) τα θερμικά χαρακτηριστικά των στοιχείων του κτι¬ 
ρίου, περιλαμβανομένης και της αεροστεγανότητας, 
β) την εγκατάσταση θέρμανσης και τροφοδοσίας θερ¬ 
μού νερού, περιλαμβανομένων και των χαρακτηριστικών 
των μονώσεών τους, 
γ) την εγκατάσταση κλιματισμού, 
δ) τον εξαερισμά και το φυσικό αερισμό, 
ε) την ενσωματωμένη εγκατάσταση φωτισμού κτιρίων 
άλλων χρήσεων, πλην της κατοικίας, 
στ) τη θέση και τον προσανατολισμά των κτιρίων, 
περιλαμβανομένων και των εξωτερικών κλιματικών συν¬ 
θηκών, 

ζ) τα παθητικά ηλιακά συστήματα, κατά το άρθρο 1 
παράγραφος 7α του Γ.Ο.Κ., και την ηλιακή προστασία, 
η) τις επικρατούσες εσωτερικές κλιματικές συνθήκες, 
περιλαμβανομένων και των επιδιωκομένων. 

3. Κατά τον υπολογισμά της ενεργειακής απάδοσης 
των κτιρίων συνεκτιμάται, κατά περίπτωση, η θετική 
επίδραση: 

α) των ενεργητικών ηλιακών συστημάτων, κατά το 
άρθρο 1 παράγραφος 7β του Γ.Ο.Κ., και άλλων συστη¬ 
μάτων θέρμανσης, ψύξης και ηλεκτροπαραγωγής, που 
βασίζονται σε ανανεώσιμες πηγές ενέργειας, 


β) της ηλεκτρικής ενέργειας που παράγεται μέσω 
ΣΗΘ, 

γ) των συστημάτων θέρμανσης και ψύξης, σε κλίμακα 
περιοχής ή οικοδομικού τετραγώνου (τηλεθέρμανση, 
τηλεψύξη) και 
δ) του φυσικού φωτισμού. 

4. Για τον υπολογισμά της ενεργειακής απόδοσης των 
κτιρίων και την εφαρμογή των επί μέρους ρυθμίσεων 
του Κανονισμού, τα κτίρια κατατάσσονται, κατά κατη¬ 
γορία, σε: 

α) κατοικίες διαφόρων τύπων, όπως μονοκατοικίες, 
διαμερίσματα και συγκροτήματα αυτών, 
β) πολυκατοικίες, 
γ) γραφεία, 

δ) εκπαιδευτικά κτίρια, 
ε) νοσοκομεία, 

στ) ξενοδοχεία και εστιατάρια, 
ζ) αθλητικές εγκαταστάσεις, 

η) κτίρια υπηρεσιών χονδρικού και λιανικού εμπορί¬ 
ου, 

θ) κάθε άλλη κατηγορία κτιρίων που καταναλώνουν 
ενέργεια. 

5. Οι ελάχιστες απαιτήσεις για την ενεργειακή από¬ 
δοση των κτιρίων αναθεωρούνται τουλάχιστον κάθε 
πενταετία και αναπροσαρμάζονται κατά περίπτωση, 
λαμβανομένης υπόψη της τεχνικής προόδου στον το¬ 
μέα των κτιριακών κατασκευών. Ειδικότερα, η μέθοδος 
υπολογισμού της ενεργειακής απόδοσης των κτιρίων 
σύμφωνα με τις παραγράφους 2 και 3 του παράντος 
άρθρου επανεξετάζεται κατά τακτά χρονικά διαστή¬ 
ματα, τα οποία δεν μπορεί να είναι μικρότερα των δύο 
(2) ετών. 

Άρθρο 4 
Νέα κτίρια 

1. Τα νέα κτίρια πρέπει να πληρούν τις ελάχιστες 
απαιτήσεις ενεργειακής απόδοσης που ορίζονται στον 
Κανονισμό. 

2. Γ ια τα νέα κτίρια συνολικής επιφάνειας άνω των χι- 
λίων (1.000) τ.μ., πριν την έναρξη της ανέγερσης, πρέπει 
να εκπονείται και να υποβάλλεται στην αρμόδια Πολεο- 
δομική Υπηρεσία μελέτη, που συνοδεύει τη μελέτη της 
παραγράφου 1 του άρθρου 3 και η οποία περιλαμβάνει 
την τεχνική, περιβαλλοντική και οικονομική σκοπιμότητα 
εγκατάστασης τουλάχιστον ενάς εκ των εναλλακτικών 
συστημάτων παροχής ενέργειας, άπως αποκεντρωμέ¬ 
νων συστημάτων παροχής ενέργειας που βασίζονται σε 
ανανεώσιμες πηγές ενέργειας, συμπαραγωγής ηλεκτρι¬ 
σμού και θερμότητας, συστημάτων θέρμανσης ή ψύξης 
σε κλίμακα περιοχής ή οικοδομικού τετραγώνου, καθώς 
και αντλιών θερμότητας. 

Άρθρο 5 

Υφιστάμενα κτίρια 

1. Στα κτίρια συνολικής επιφάνειας άνω των χιλίων 
(1.000) τ.μ. που υφίστανται ριζική ανακαίνιση, η ενερ¬ 
γειακή απόδοσή τους αναβαθμίζεται, στο βαθμό που 
αυτό είναι τεχνικά, λειτουργικά και οικονομικά εφικτά, 
ώστε να πληροί τις ελάχιστες απαιτήσεις ενεργειακής 
απάδσσης, όπως αυτές καθαρίζονται στον Κανονισμό. 
Οι απαιτήσεις αυτές θεσπίζονται είτε για το ανακαι¬ 
νιζόμενο κτίριο ως σύνολο είτε μόνο για τις ανακαι- 

νιζόμενες εγκαταστάσεις ή τα δομικά στοιχεία αυτού, 
εφόσον αποτελούν μέρος ανακαίνισης που πρέπει να 
ολοκληρωθεί εντός περιορισμένου χρονικού διαστήμα¬ 
τος, με στόχο τη βελτίωση της συνσλικής ενεργειακής 
απόδοσης τσυ κτιρίου. 

2. Με απόφαση των Υπουργών Ανάπτυξης και Περιβάλ¬ 
λοντος, Χωροταξίας και ΔημόσιωνΈργων, είναι δυνατόν 
οι απαιτήσεις ενεργειακής απόδσσης να εφαρμόζονται 
και στις ριζικές ανακαινίσεις κτιρίων, συνσλικής επιφά¬ 
νειας κάτω των χιλίων (1.000) τ.μ.. 

Άρθρο 6 

Πιστοποιητικό ενεργειακής απόδοσης 

1. Μόλις ολοκληρωθεί η κατασκευή νέου κτιρίου ή η 
ριζική ανακαίνιση υφιστάμενου κτιρίου κατά το άρθρο 
5, ο ιδιοκτήτης υποχρεούται να ζητήσει την έκδοση 
πιστοποιητικού ενεργειακής απόδοσης. Κατά την πώλη¬ 
ση ή τη μίσθωση κτιρίων διατίθεται από τον ιδιοκτήτη 
στον αγοραστή ή τον μισθωτή αυτών πιστοποιητικό 
ενεργειακής απόδοσης. Η εφαρμογή των διατάξεων των 
προηγούμενων εδαφίων δεν μπορεί να αποκλεισθεί με 
συμφωνία των συμβαλλόμενων μερών. 

Με κοινή απόφαση των Υπουργών Οικονομίας και Οι¬ 
κονομικών, Ανάπτυξης και Περιβάλλοντος, Χωροταξίας 
και ΔημόσιωνΈργων, καθορίζονται οι ειδικότεροι όροι 
έκδοσης και διάθεσης του ανωτέρω πιστοποιητικού, 
καθώς και οι διοικητικές κυρώσεις σε βάρος του υπό¬ 
χρεου, σε περίπτωση μη έκδοσης ή μη διάθεσής του. Με 
την ίδια απόφαση καθορίζεται, σε περίπτωση επιβολής 
προστίμου, η διαδικασία είσπραξης αυταύ, καθώς και 
κάθε αναγκαία λεπτομέρεια. 

2. Το πιστοποιητικό ενεργειακής απόδοσης κτιρίσυ 
εκδίδεται από τους επιθεωρητές του άρθρου 9, κατά 
τα οριζόμενα στον Κανονισμό, και ισχύει, κατά ανώτα¬ 
τα όρισ, για δέκα (10) έτη. Εάν στα κτίρια γίνει ριζική 
ανακαίνιση ή προσθήκη σε έκταση που επηρεάζει την 
ενεργειακή απόδοσή του, η ισχύς του πιστοποιητικού 
ενεργειακής απόδοσης κτιρίου λήγει κατά το χρόνο 
ολοκλήρωσης της ανακαίνισης ή της πρσσθήκης, πριν 
παρέλθει το διάστημα των δέκα (10) ετών. 

3. Τσ πιστοποιητικό ενεργειακής απόδοσης κτιρίου 
περιλαμβάνει, μεταξύ άλλων, τιμές αναφοράς, όπως 
ισχύουσες νομικές απαιτήσεις και κριτήρια συγκριτι¬ 
κής αξιολόγησης, ώστε να επιτρέπει στους καταναλω¬ 
τές να συ-γκρίνουν και να αξιολογούν την ενεργειακή 
απόδοση τσυ κτιρίου. Το πιστοποιητικό συνοδεύεται 
από συστάσεις για τη βελτίωση της ενεργειακής από¬ 
δοσης, σε σχέση με το κόστος που μπορεί αυτή να 
συνεπάγεται. 

4. Η ενεργειακή πιστσποίηση οριζσντίων ιδιοκτησιών 
κατά την έννοια του άρθρου 1 του ν. 3741/1929 (ΦΕΚ 4 
Α') και ιδιοκτησιών κατά την έννοια του άρθρου 1 του 
ν.δ. 1024/1971 (ΦΕΚ 232 Α') βασίζεται σε κοινή πιστο¬ 
ποίηση ολόκληρου του κτιρίου, εφόσον πρόκειται για 
συγκροτήματα με κοινόχρηστο σύστημα θέρμανσης. 
Η δαπάνη έκδοσης του πιστοποιητικού ενεργειακής 
απόδοσης κτιρίου βαρύνει, κατά περίπτωση, τον κύριο 
ή τους συγκυρίους ολόκληρου του κτιρίου, κατά το 
ποσοστό συγκυριότητας εκάστου. 

5. Σε κτίρια τα οποία χρησιμοπαιούνται από δημόσιες 
υπηρεσίες και φορείς του ευρύτερου δημόσιου τομέα. 


όπως αυτός ορίζεται κάθε φορά, τοποθετείται, σε ευ¬ 
διάκριτη θέση, πιστοπσιητικό ενεργειακής απόδοσης 
κτιρίου, του οποίου η ισχύς δεν μπορεί να υπερβαίνει 
τα δέκα (10) έτη. Στα κτίρια αυτά μπορεί να αναρτά- 
ται πίνακας, όπου αναγράφονται οι συνιστώμενες και 
οι επικρατούσες εσωτερικές θερμοκρασίες, καθώς και 
κάθε κλιματικός παράγων που επηρεάζει τις θερμο¬ 
κρασίες αυτές. 

Άρθρο 7 

Επιθεώρηση λεβήτων 

1. Για τη μείωση της ενεργειακής κατανάλωσης και 
τον περιορισμό των εκπομπών διοξειδίου του άνθρα¬ 
κα, διενεργείται από τους ενεργειακούς επιθεωρητές 
επιθεώρηση στους λέβητες κτιρίων που θερμαίνονται 
με συμβατικά σρυκτά καύσιμα, ως εξής: α) τουλάχιστον 
κάθε πέντε (5) έτη, στους λέβητες με ωφέλιμη ονομα¬ 
στική ισχύ από είκσσι (20) έως και εκατό (100) Κνν, β) 
τουλάχιστον κάθε δύο (2) έτη, στους λέβητες με ωφέ¬ 
λιμη ονομαστική ισχύ ανώτερη των εκατό (100) 1<νν και, 
αν αυτοί θερμαίνονται με αέριο καύσιμο, τουλάχιστον 
κάθε τέσσερα (4) έτη. Οι επιθεωρητές συντάσσουν έκ¬ 
θεση, στην οποία αξιολογείται η αποτελεσματικότητα 
του λέβητα και διατυπώνονται οδηγίες και συστάσεις 
για τη ρύθμιση, συντήρηση, επισκευή ή αντικατάστασή 
του, εφόσον συντρέχει περίπτωση. 

2. Εγκαταστάσεις θέρμανσης με λέβητες παλαιότε- 
ρους των δεκαπέντε (15) ετών και ωφέλιμη σνομαστική 
ισχύ ανώτερη των είκοσι (20) 1<ν\/ επιθεωρσύνται, στο 
σύνολό τους, από τους ενεργειακούς επιθεωρητές μία 
μόνο φορά, σε χρόνο και σύμφωνα με τη διαδικασία που 
ορίζεται στον Κανονισμό. Οι επιθεωρητές συντάσσσυν 
έκθεση, στην οποία αξιολογείται η αποτελεσματικότητα 
του λέβητα και των διαστάσεών του σε σχέση με τις 
ενεργειακές ανάγκες του κτιρίου και διατυπώνονται 
οδηγίες και συστάσεις για τυχόν επιβαλλόμενη αντικα¬ 
τάσταση του λέβητα, τροποποιήσεις του συστήματος 
θέρμανσης και εναλλακτικές λύσεις. 

Άρθρο 8 

Επιθεώρηση εγκαταστάσεων κλιματισμσύ 

1. Για τη μείωση της ενεργειακής κατανάλωσης και 
τον περιορισμό των εκπομπών διοξειδίου του άνθρα¬ 
κα, διενεργείται από τους ενεργειακούς επιθεωρητές 
επιθεώρηση στις εγκαταστάσεις κλιματισμσύ κτιρίων, 
με ωφέλιμη ονσμαστική ισχύ ανώτερη των δώδεκα (12) 
Κνν, τουλάχιστον κάθε πέντε (5) έτη. 

Οι επιθεωρητές συντάσσουν έκθεση, στην οποία αξιο¬ 
λογούνται η αποτελεσματικότητα και οι διαστάσεις της 
εγκατάστασης κλιματισμού σε σχέση με τις ενεργεια¬ 
κές ανάγκες τσυ κτιρίου και διατυπώνονται κατάλληλες 
οδηγίες και συστάσεις για βελτίωση ή αντικατάσταση 
της εγκατάστασης του κλιματισμού. 

2. Με κοινή απόφαση των Υπουργών Οικονομίας και 
Οικανομικών, Ανάπτυξης και Περιβάλλοντος, Χωροτα¬ 
ξίας και ΔημόσιωνΈργων, καθορίζονται οι διοικητικές 
κυρώσεις που επιβάλλονται σε περίπτωση μη συμμόρ¬ 
φωσης προς τις υποχρεώσεις που προκύπτουν από τις 
διατάξεις των άρθρων 7 και 8. 

Άρθρο 9 

Επιθεωρητές κτιρίων και επιθεωρητές λεβήτων 
και εγκαταστάσεων κλιματισμού 

1. Η πιστοποίηση της ενεργειακής απόδοσης των 
κτιρίων και η επιθεώρηση των λεβήτων και εγκατα¬ 
στάσεων κλιματισμού διεξάγονται από ειδικευμένους 
και για το σκοπό αυτόν διαπιστευμένους ενεργειακούς 
επιθεωρητές. 

2. Με διάταγμα που εκδίδεται κατόπιν πρότασης των 
Υπουργών Ανάπτυξης και Περιβάλλοντος, Χωροταξίας 
και ΔημόσιωνΈργων, εντός έξι (6) μηνών από την έναρξη 
ισχύος του παρόντος νόμου, καθορίζονται τα προσόντα 
των επιθεωρητών κτιρίων και των επιθεωρητών λεβήτων 
και εγκαταστάσεων κλιματισμού κτιρίων, οι κανόνες και 
οι αρχές που διέπουν την εκτέλεση του έργου τους, η 
διαδικασία διαπίστευσής τους και χορήγησης αντίστοι¬ 
χης άδειας, οι ιδιότητες που είναι ασυμβίβαστες με το 
έργο τους, τα ζητήματα που αφορούν στην εγγραφή 
τους σε αντίστοιχα μητρώα, η αμοιβή τους και ο τρόπος 
καθορισμού της, οι εις βάρος τους διοικητικές κυρώσεις, 
τα όργανα που επιβάλλουν αυτές, οι διοικητικές προ¬ 
σφυγές κατά των κυρώσεων, οι προθεσμίες άσκησής 
τους, καθώς και κάθε άλλο ειδικότερο θέμα ή αναγκαία 
λεπτομέρεια. 

Με το ίδιο διάταγμα μπορεί να προβλέπεται η συγκρό¬ 
τηση επιτροπής, η οποία γνωμοδοτεί για τα ζητήματα 
που αφορούν στη χορήγηση ή αφαίρεση άδειας ενερ¬ 
γειακού επιθεωρητή και εισηγείται προς τον Υπουργό 
Ανάπτυξης κάθε αναγκαία πράξη ή ρύθμιση σχετική με 
τους ενεργειακούς επιθεωρητές και το αντικείμενο των 
ενεργειακών επιθεωρήσεων. 

3. Από την αρμόδια Διεύθυνση του Υπουργείου Ανά¬ 
πτυξης τηρείται, σε ηλεκτρονική μορφή. Αρχείο Επι- 
θεωρήσεως Κτιρίων, στο οποίο καταχωρίζονται, σε 
ξεχωριστές μερίδες: α) τα πιστοποιητικά ενεργειακής 
απόδοσης κτιρίων, β) οι εκθέσεις επιθεώρησης λεβήτων 
κτιρίων και γ) οι εκθέσεις επιθεώρησης εγκαταστάσεων 
κλιματισμού κτιρίων. 

Με κοινή απόφαση των Υπουργών Ανάπτυξης και Πε¬ 
ριβάλλοντος, Χωροταξίας και ΔημόσιωνΈργων, η οποία 
εκδίδεται εντός έξι (6) μηνών από την έναρξη ισχύος 
του παρόντος, ρυθμίζονται η διαδικασία των καταχω¬ 
ρίσεων στις μερίδες του Αρχείου, ζητήματα σχετικά με 
την ενημέρωση, τη διαγραφή και την τροποποίηση των 
καταχωρίσεων αυτών, ο τρόπος της διαχείρισης και της 
αξιοποίησης των στοιχείων του Αρχείου, όπως επίσης 
της συνεργασίας της ανωτέρω Διεύθυνσης με τις αρ¬ 
μόδιες πολεοδομικές και άλλες υπηρεσίες ή αρχές σε 
θέματα εφαρμογής της παρούσας παραγράφου, καθώς 
και κάθε αναγκαία λεπτομέρεια. 

Άρθρο 10 

Θέματα οικοδομικών αδειών 

1. Από την έναρξη ισχύος του Κανονισμού, κάθε οι¬ 
κοδομική άδεια ανέγερσης νέου ή ριζικής ανακαίνισης 
υφιστάμενου κτιρίου, κατά την έννοια του παρόντος 
νόμου, χορηγείται μόνο μετά την υποβολή στην αρ¬ 
μόδια Πολεοδομική Υπηρεσία και της οριζόμενης στην 
παράγραφο 1 του άρθρου 3 μελέτης για την ενεργει¬ 
ακή απάδοση του κτιρίου. Η μελέτη αυτή πρέπει να 
περιλαμβάνει τουλάχιστον τις ελάχιστες απαιτήσεις 


ενεργειακής απόδοσης, σύμφωνα με τις διατάξεις του 
Κανονισμού. 

2. Ο έλεγχος, η έγκριση και η παρακολούθηση της 
εφαρμογής της ενεργειακής μελέτης γίνεται σύμφωνα 
με τα ισχύοντα για την έκδοση οικοδομικών αδειών. 

Άρθρο 11 
Εξαιρέσεις 

Στο πεδίο εφαρμογής του παράντος νόμου δεν εμπί¬ 
πτουν οι παρακάτω κατηγορίες κτιρίων: 

α) Κτίρια και μνημεία που προστατεύονται από το 
νόμο ως μέρος συγκεκριμένου περιβάλλοντος ή λόγω 
της ιδιαίτερης αρχιτεκτονικής ή ιστορικής αξίας τους, 
εφόσον η συμμόρφωση προς τις απαιτήσεις του παρό¬ 
ντος νόμου θα αλλοίωνε, κατά τρόπο μη αποδεκτό, το 
χαρακτήρα ή την εμφάνισή τους. 

β) Κτίρια που χρησιμοποιούνται ως χώροι λατρείας ή 
θρησκευτικών δραστηριοτήτων. 

γ) Μη μόνιμα κτίρια που, με βάση το σχεδίασμά τους, η 
διάρκεια της χρήσης τους δεν υπερβαίνει τα δύο (2) έτη, 
βιομηχανικές εγκαταστάσεις, εργαστήρια, κτίρια αγροτι¬ 
κών χρήσεων - πλην κατοικιών - με χαμηλές ενεργειακές 
απαιτήσεις, και όμοια κτίρια τα οποία χρησιμοποιούνται 
από τομέα καλυπτόμενο από σχετική εθνική συμφωνία 
που αφορά την ενεργειακή απόδοση κτιρίων. 

δ) Υφιστάμενα κτίρια κατοικιών τα οποία προορίζονται 
για χρήση που δεν υπερβαίνει τους τέσσερις (4) μήνες 
κάθε έτος. 

ε) Αυτοτελή κτίρια, με συνολική επιφάνεια κάτω των 
πενήντα (50) τ.μ.. 

Άρθρο 12 
Ενημέρωση 

Με απόφαση των Υπουργών Ανάπτυξης και Περιβάλ¬ 
λοντος, Χωροταξίας και ΔημόσιωνΈργων, λαμβάνονται 
τα κατάλληλα μέτρα για την ενημέρωση των χρηστών 
και ιδιοκτητών των κτιρίων, σχετικά με τις διάφορες 
μεθόδους και πρακτικές που συμβάλλουν στη βελτίωση 
της ενεργειακής απόδοσης των κτιρίων. 

Άρθρο 13 

Μεταβατικές και λοιπές διατάξεις 

1. Μέχρι την έναρξη ισχύος του Κανονισμού του άρ¬ 
θρου 3 εξακολουθούν να ισχύουν οι διατάξεις του προ¬ 
εδρικού διατάγματος της 1.6./4.7.1979 (ΦΕΚ 362 Δ') και 
της κοινής υπουργικής απόφασης 21475/4707/ 30.07.1998 
(ΦΕΚ 880 Β'). 

2. Στο π.δ. της 8/13.7.1993 (ΦΕΚ 795 Δ'), όπου αναφέ- 
ρεται ο όρος «μελέτη θερμομόνωσης», αντικαθίσταται 
με τον όρο «μελέτη ενεργειακής απόδοσης». 

3. α) Μετά την παράγραφο 14 του άρθρου 7 του ν. 
3428/2005 (ΦΕΚ 313 Α'), όπως ισχύει, προστίθενται πα¬ 
ράγραφοι 15 και 16 ως εξής: 

«15. Στον ΔΕΣΦΑ Α.Ε. για τα έργα του προγράμμα¬ 
τος ανάπτυξης του Ε.Σ.Φ.Α. και στην ΔΕΠΑ Α.Ε. για 
την εκτέλεση έργων δημάσιας ωφέλειας, μπορούν να 
καταβάλλονται επιχορηγήσεις από εθνικούς και κοι¬ 
νοτικούς πόρους μέσω του Προγράμματος Δημοσίων 
Επενδύσεων. 

Με κοινές αποφάσεις των Υπουργών Οικονομίας και 
Οικονομικών και Ανάπτυξης καθορίζονται τα έργα που 
χρηματοδοτούνται για καθεμία εταιρεία, το συνολικό 

κόστος αυτών και το ύψος της σχετικής χρηματοδό¬ 
τησης, σ τρόπος και τα απαιτούμενα δικαιολογητικά 
για την καταβολή της, οι υποχρεώσεις κάθε εταιρείας, 
καθώς και κάθε άλλη αναγκαία λεπταμέρεια για την 
εφαρμσγή της πρσηγσύμενης παραγράφου. 

16. Ο ΔΕΣΦΑ Α.Ε., με την επιφύλαξη των σχετικών 
ρυθμίσεων της κοινστικής νσμοθεσίας, εξαιρείται από 
την εφαρμογή των εκάστοτε ισχυουσών διατάξεων για 
την ανάθεση και εκτέλεση συμβάσεων δημόσιων έργων, 
δημοσίων προμηθειών, δημοσίων υπηρεσιών, εκπόνησης 
μελετών, περιλαμβανομένων και των διατάξεων που κα¬ 
θορίζουν τα κατώτατα όρια αμοιβών για μελέτες έργων. 
Διακηρύξεις, αναθέσεις και εκτέλεση έργων, πρσμηθει- 
ών, υπηρεσιών και μελετών του ΔΕΣΦΑ Α.Ε. διενεργού- 
νται σύμφωνα με τους Κανονισμούς που αποφασίζονται 
από το Διοικητικό του Συμβούλιο, εγκρίνονται από τον 
Υπουργό Ανάπτυξης και δημοσιεύονται στην Εφημερίδα 
της Κυβερνήσεως.» 

β) Στο τέλος της παραγράφου 4 του άρθρου 10 του ν. 
3428/2005, όπως ισχύει, πρσστίθεται εδάφισ, ως εξής: 

«Με απόφαση του Διοικητικού Συμβουλίου του ΔΕΣΦΑ 
Α.Ε. προσαρμόζονται οι διατάξεις των Κανονισμών αυ¬ 
τών στην εταιρική οργάνωση και στο σκοπό του ΔΕΣΦΑ 
Α.Ε., στις περιπτώσεις που απαιτείται.» 

4. Στην παράγραφο 2 του άρθρου 2 του ν. 3438/2006 
(ΦΕΚ 33/Α') προστίθεται δεύτερο εδάφιο ως εξής: 

«Για τα θέματα παροχής υπηρεσιών που αφορούν στο 
Σ.Ε.Ε.Σ. εφαρμόζεται αναλόγως η διάταξη της παραγρά¬ 
φου 14 του άρθρου 7 του ν. 3428/2005, όπως ισχύει.» 

5. Μετά το τελευταίο εδάφιο της παραγράφου 5 του 
άρθρου 2 του π.δ. 420/1987 (ΦΕΚ 187/Α'), όπως ισχύει, 
πρσστίθεται εδάφιο ως εξής: 

«Η απόφαση της πλειοψηφίας των ιδιοκτητών δεν εί¬ 
ναι αναγκαία, ανεξαρτήτως αντίθετης πρόβλεψης στον 
κανονισμό σχέσεων των συνιδιοκτητών της οικοδομής, 
στην περίπτωση πσυ η τσποθέτηση ανεξάρτητης μόνι¬ 
μης εγκατάστασης θέρμανσης με χρήση φυσικού αερίου 
διενεργείται από κύριες μεμονωμένες ιδιοκτησίες σε 
υφιστάμενες σικοδομές, σι σποίες δεν έχουν εγκατά¬ 
σταση κεντρικής θέρμανσης.» 

Άρθρο 14 

1. Οι παράγραφσι 1, 2, 3, 4, 5, 6, 7 του άρθρου 7 του 
V. 971/1979 (ΦΕΚ 223/Α'), όπως ισχύουν μετά την τροπο¬ 
ποίησή τους από την παράγραφο 3 του άρθρου 21 του 
V. 3204/2003 (ΦΕΚ 296/Α') αντικαθίστανται ως εξής: 

«1. Τα καταστήματα απτικών ειδών ιδρύσνται από: 

Α) Φυσικά πρόσωπα. Β) Εταιρείες με οπσιαδήποτε 
νσμική μορφή. Η κατοχή άδειας ασκήσεως επαγγέλ¬ 
ματος οπτικού δεν είναι προϋπόθεση για την ίδρυση 
καταστήματσς απτικών. 

Πρσϋπόθεση της λειτσυργίας καταστήματσς οπτικών 
ειδών είναι ο ορισμός υγειονομικά υπευθύνου αδειούχου 
οπτικού, εργαζόμενου αποκλειστικά στα κατάστημα. 

Υγειονομικά υπεύθυνος καταστήματος οπτικών ει¬ 
δών δύναται να είναι και ο ιδιοκτήτης ή εταίρος της 
ιδρύτριας εταιρείας του καταστήματος, εφόσον είναι 
αδειούχος οπτικός και εργάζεται σε αυτό. 

Τα φυσικά πρόσωπα και σι εταιρείες επιτρέπεται να 
ιδρύσυν και να λειτσυργσύν περισσότερα ταυ ενός κα¬ 
ταστήματα απτικών ειδών, λαμβάνοντας για κάθε κα¬ 


τάστημα ξεχωριστή άδεια, με διαφορετικό υγειονομικά 
υπεύθυνο οπτικό. 

2. Η άδεια ίδρυσης και λειτσυργίας καταστήματος 
οπτικών ειδών χορηγείται από την οικεία Νομαρχιακή 
Αυτοδιοίκηση κατόπιν αιτήσεως του ενδιαφερομένου. Σε 
περίπτωση εταιρείας την αίτηση υπσβάλλει ο νόμιμος 

εκπρόσωπός της. Η αίτηση πρέπει, εκτός των στσι- 
χείων τσυ ενδιαψερσμένου ή της εταιρείας, να αναφέ¬ 
ρει και την ακριβή διεύθυνση τσυ σικήματσς, όπσυ θα 
εγκατασταθεί το κατάστημα οπτικών ειδών. 

3. Μαζί με την αίτηση υποβάλλεται: 

Α) Επίσημο σχεδιάγραμμα τσυ οικήματος. 

Β) Κατάλογος των μηχανημάτων, εργαλείων και ορ¬ 
γάνων. 

Γ) Καταστατικό, σε περίπτωση κατά την οπαία την 
άδεια αιτείται εταιρεία. 

Δ) Δήλωση των στοιχείων του υγειονομικά υπεύθυ¬ 
νου αδειούχου οπτικού, με επικυρωμένο αντίγραφο του 
πτυχίου της σχολής οπτικών ή τίτλο προσωπικής ικα¬ 
νότητας, σύμφωνα με τις κείμενες διατάξεις. 

4. Μέσα σε τριάντα (30) ημέρες από την ημερσμηνία 
της υπσβσλής της αίτησης και των λσιπών δικαισλσ- 
γητικών, η αρμόδια Επιτρσπή ελέγχου καταστημάτων 
απτικών ειδών, ελέγχει το οίκημα στο οποίο πρόκειται 
να λειτουργήσει τσ κατάστημα απτικών ειδών, καθώς 
και την ύπαρξη του τεχνικού εξοπλισμού και συντάσσει 
σχετική έκθεση ελέγχου. 

5. Σε περίπτωση που κατά τον έλεγχο διαπιστωθούν 
ελλείψεις, αυτές γνωστοποιούνται εγγράψως στον εν¬ 
διαφερόμενο ή στην εταιρεία. Μετά τη συμπλήρωση 
των ελλείψεων αυτών γίνεται επανέλεγχσς και εψόσσν 
διαπιστωθεί συμμόρφωση προς τις παρατηρήσεις της 
έκθεσης ελέγχου, χορηγείται η άδεια. 

6. Η άδεια λειτουργίας χορηγείται μέσα σε προθεσμία 
ενός (1) μήνα από τη διενέργεια του ελέγχου και εκδίδε- 
ται στο όνομα του ιδιοκτήτη - φυσικού προσώπου, ή της 
εταιρείας, με αναγραφή του ονόματος του υγειονομικά 
υπευθύνου αδειούχου οπτικού. 

7. Η άδεια λειτουργίας καταστήματος οπτικών ειδών 
χορηγείται για συγκεκριμένο οίκημα. Σε περίπτωση με- 
ταστέγασης η άδεια λειτσυργίας παύει αυτσδίκαια να 
ισχύει και θα πρέπει να ζητηθεί νέα άδεια λειτουργίας 
για το οίκημα στο οποίο θα μεταψερθεί το κατάστη¬ 
μα.» 

2. Το τελευταίο εδάφιο της παραγράφου 1 του άρθρου 
10 του V. 971/1979 αντικαθίσταται ως εξής: 

«Τα επαγγελματικά δικαιώματα του ενιαίου επαγ¬ 
γέλματος του οπτικού-οπτομέτρη θα καθοριστούν με 
απόφαση τσυ Υπσυργού Υγείας και Κσινωνικής Αλλη¬ 
λεγγύης.» 

3. Ανατίθεται στην Πανελλήνια Ένωση Οπτικών και 
Οπτσμετρών η σύνταξη και ενημέρωση μητρώσυ σπτι- 
κών καταστημάτων σύμφωνα με τα προβλεπόμενα από 
το άρθρο 21 παράγραφος 3 υποπαράγραφος 8 του ν. 
3204/2003, όπως αυτό ισχύει, καθώς και η σύνταξη και 
ενημέρωση μητρώου αδειών ασκήσεως επαγγέλματος 
οπτικού-οπτομέτρη. Τα εν λόγω μητρώα, καθώς και η 
ετήσια επικαιροπσίησή τσυς, τίθενται σε ισχύ μετά την 
έγκρισή τσυς από τσν Υπουργό Υγείας και Κοινωνικής 
Αλληλεγγύης και τη δημοσίευσή τους στο Φύλλο Εφη¬ 
μερίδας της Κυβερνήσεως. 

4. Απαιτείται η φυσική παρουσία Υγειονομικού Υπευθύ¬ 
νου αδειούχου οπτικού καθ’ όλη τη διάρκεια λειτουργίας 
του καταστήματος οπτικών. Σε περίπτωση απουσίας 
του, θα προβλέπεται η αντικατάστασή του από άλλο 
Υγειονομικό Υπεύθυνο αδειούχο οπτικό, ο οποίος θα 
έχει δηλωθεί στην άδεια λειτουργίας του καταστήμα¬ 
τος οπτικών. 

5. Η παρ.1 του άρθρου 21 του ν. 3204/2003 αντικαθί¬ 
σταται ως εξής: 

«Η διάθεση ομματοϋαλλίων διορθωτικών των διαθλα¬ 
στικών ανωμαλιών των οφθαλμών (πλην των τυποποιη¬ 
μένων ομματοϋαλλίων πρεσβυωπίας, τα οποία μπορούν 
να πωλούνται και από τα φαρμακεία), φακών επαφής, 
υγρών φακών επαφής και γενικά όλων των συναφών 
προς την όραση ειδών, γίνεται αποκλειστικά από τα 
καταστήματα οπτικών ειδών, τα οποία ιδρύονται και 
λειτουργούν σύμφωνα με τις διατάξεις του παράντος 
νόμου, όπως αυτός ισχύει.» 

Άρθρο 15 

1. Η διάταξη της παραγράφου 2 του άρθρου 38 του ν. 
3428/2005 (ΦΕΚ 313/Α') καταργείται. 

2. Σε οριστικά συμβόλαια μεταβίβασης ακινήτων με 
επαχθή αιτία ή αιτία δωρεάς ή γονικής παροχής, τα 
οποία συντάσσονται από την 8η Απριλίου 2008 μέχρι 
και την 6η Ιουνίου 2008, για τον υπολογισμό του οικείου 
φόρου, του φόρου αυτομάτου υπερτιμήματος και του 
τέλους συναλλαγής θεωρείται ότι η μεταβίβαση έχει 
συντελεστεί κατά την 7η Απριλίου 2008, εφόσον οι σχε¬ 
τικές δηλώσεις υποβλήθηκαν μέχρι και την ημερομηνία 
αυτή και αφορούν ακίνητα των οποίων η αντικειμενική 
αξία αναπροσαρμόσθηκε από την 8η Απριλίου 2008. 

Άρθρο 16 

Ι.α. Στην παράγραφο 1 του άρθρου 3 του ν. 3066/2002 
(ΦΕΚ 252/Α') προστίθεται στοιχείο γ' ως εξής: «γ) με την 
παροχή άλλων χρηματοδοτικών μέσων, όπως επιδότηση 
κόστους δανεισμού, μετά από τη σύμφωνη γνώμη της 
Τράπεζας της Ελλάδος.» 

β. Στο άρθρο 4 του ν. 3066/2002 προστίθεται παρά¬ 
γραφος 3 ως εξής: 

«3. Το Ταμείο Εγγυοδοσίας Μικρών και Πολύ Μι¬ 
κρών Επιχειρήσεων δύναται να χρησιμοποιήσει έως 
την 31.12.2008 ποσοστά του μετοχικού του κεφαλαίου, 
όχι ανώτερο του 15%, ή κατ’ ανώτατο όριο τριάντα 
έξι εκατομμύρια (36.000.000) ευρώ, για την επιδότηση 
του κόστους δανεισμού τραπεζικών δανείων και χρη¬ 
ματοδοτικών μισθώσεων επενδυτικού χαρακτήρα των 
επιχειρήσεων, υπέρ των οποίων εγγυάται το Ταμείο, 
ύστερα από σχετική απόφαση της Γ ενικής Συνέλευσης 
αυτού και σύμφωνη γνώμη της Τράπεζας της Ελλάδος. 
Με απόφαση της Γενικής Συνέλευσης του Ταμείου θα 
διενεργηθεί η μείωση του μετοχικού κεφαλαίου κατά το 
ποσό που πραγματικά θα έχει δαπανηθεί για την επιδό¬ 
τηση του κόστους δανεισμού έως την 31.12.2008.» 

γ. Η παράγραφος 3 του άρθρου 7 του ν. 3066/2002 
τροποποιείται ως εξής: 


«3. Επί έξι (6) έτη από την έναρξη ισχύος του παρόντος 
νόμου για τη στελέχωση του Ταμείου με κάθε φύσεως 
προσωπικό εφαρμόζονται αναλόγως οι διατάξεις της 
παρ.1 του άρθρου 4 του ν. 2919/2001 (ΦΕΚ 128/Α').» 

δ. Το β' εδάφιο του στοιχείου β' του άρθρου 8 του 
V. 3066/2002 τροποποιείται ως εξής: 

«Η εγγύηση κυμαίνεται σε ποσοστό από 40% έως 80% 
επί του υποκειμένου δανείου, εφόσον το καλυπτόμενο 
από την εγγύηση μέρος του υποκειμένου δανείου που 
παρέχεται με βάση το οικείο καθεστώς δεν υπερβαίνει 
το ενάμισι εκατομμύριο (1.500.000) ευρώ ανά επιχεί¬ 
ρηση.» 

2. α. Το εδάφιο α' της παραγράφου 1 του άρθρου 4 του 
V. 3190/1955 (ΦΕΚ 91/Α') αντικαθίσταται ως εξής: 

«Το κεφάλαιο της εταιρίας δεν δύναται να είναι κα¬ 
τώτερο των τεσσάρων χιλιάδων πεντακοσίων (4.500) 
ευρώ, ολοσχερώς καταβεβλημένο κατά την κατάρτιση 
της εταιρικής σύμβασης.» 

β. Το εδάφιο γ' της παραγράφου 1 του άρθρου 4 του 
V. 3190/1995 καταργείται. 

γ. Στην παράγραφο 2 του άρθρου 8 του ν.3190/1955 
προστίθενται εδάφια ως εξής: 

«Η βεβαίωση του Εθνικού Τυπογραφείου, στην οποία 
αναγράφεται ο αριθμάς και η ημερομηνία του Φύλλου 
της Εφημερίδας της Κυβερνήσεως, στο οποίο δημο¬ 
σιεύεται η περίληψη της εταιρικής σύμβασης, μαζί με 
το αντίγραφο της εταιρικής σύμβασης νομίμως επικυ¬ 
ρωμένο από το αρμόδιο Πρωτοδικείο, προσκομίζονται 
από κάθε εταίρο ή διαχειριστή ενώπιον των αρμάδιων 
αρχών και παντάς τρίτου συναλλασσομένου με αυτούς 
για κάθε νάμιμη χρήση προς απάδειξη της έναρξης λει¬ 
τουργίας της επιχείρησης. 

Εντάς τριών (3) εργασίμων ημερών το αργότερο από 
την ημερομηνία παραλαβής της περίληψης της εται¬ 
ρικής σύμβασης, το Εθνικό Τυπογραφείο αναρτά στην 
ιστοσελίδα του περίληψη της εταιρικής σύμβασης, κα¬ 
θώς και τη σχετική βεβαίωση με τον αριθμό και την 
ημερομηνία του Φύλλου Εφημερίδας της Κυβερνήσεως 
στο οποίο αυτή δημοσιεύεται.» 

3. Η περίπτωση ια' της παραγράφου 2 του άρθρου 3 
του V. 3428/2005 (ΦΕΚ 313/Α') αντικαθίσταται ως εξής: 

«ια) Γνωμοδοτεί στον Υπουργά Ανάπτυξης για κάθε 
ζήτημα που αφορά στη διαχείριση και την κατανομή 
της δυναμικότητας των διασυνδέσεων με κράτη - μέλη 
της Ευρωπαϊκής Ένωσης, του Ευρωπαϊκού Οικονομικού 
Χώρου (Ε.Ο.Χ.) και της Ενεργειακής Κοινότητας, σε συ¬ 
νεργασία με τις αρμόδιες αρχές των κρατών αυτών, και 
ιδίως τους όρους πρόσβασης στη διασύνδεση, συμπερι- 
λαμβανόμενων των σχετικών τιμολογίων και της μεθο¬ 
δολογίας υπολογισμού αυτών, το μηχανισμό κατανομής 
της δυναμικότητας, τη διαχείριση της συμφόρησης και 
τη διαδικασία εξωδικαστικής επίλυσης των διαφορών 
που αναφύονται κατά την εφαρμογή των ανωτέρω, κα¬ 
θώς και κάθε άλλη αναγκαία λεπτομέρεια. Επιπρόσθετα, 
παρακολουθεί και εποπτεύει τη διαχείριση του δυνα¬ 
μικού της διασύνδεσης και συνεργάζεται, για το σκοπά 
αυτόν, με τις αρμόδιες αρχές των ανωτέρω κρατών.» 

Άρθρο 17 
Έναρξη ισχύος 

Η ισχύς του παρόντος νόμου αρχίζει από τη δημο¬ 
σίευσή του στην Εφημερίδα της Κυβερνήσεως, εκτός 
αν άλλως ορίζεται σε επί μέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 


Αθήνα, 19 Μαΐου 2008 


ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 


ΕΣΩΤΕΡΙΚΩΝ 

ΠΡ. ΠΑΥΛΟΠΟΥΛΟΣ 

ΑΝΑΠΤΥΞΗΣ 

ΧΡ. ΦΩΛΙΑΣ 

ΥΓΕΙΑΣ 

ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΑΛΟΓΟΣΚΟΥΦΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 

ΔΙΚΑΙΟΣΥΝΗΣ 

Σ. ΧΑΤΖΗΓΑΚΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 19 Μαΐου 2008 


ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Σ. ΧΑΤΖΗΓΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδας 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοο(ρή 

• Για τα Φ.Ε.Κ. από 1 μέχρι 16 σελίδες σε 1 €, πρσσαυξανόμενη κατά 0,20 € για κάθε επιπλέσν σκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5€ 

- 

- 

Δ.Δ.Σ. 

200 € 

- 

20 € 

Α.Ε. ■ Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οό-ΓΟΓη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 ί ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά; 210 4071010 ■ (εχ; 210 4071010 - ΙηίβΓηεΙ; Ιιί1ρ;//νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Λ.Λ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ., κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α., τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.; Μάρνη 8 τηλ.; 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.6ΐ.9Γ). 


Οι υπηρεσίες εξυπηρέτησης πολιτών λειτουργούν καθημερινά από 08;00 μέχρι 13;00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐο://\Λίνννν.6ΐ.αΓ - θ-ηΊθΐΙ: νν6ΐ3Γη35ΐ6Γ.6ΐ(α)6ΐ.αΓ 

* 01000891905080008 * 



Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. ■ Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 

































